പുളിന്താനം ഗവ. യുപി സ്കൂള് പുതിയ മന്ദിരം ഉദ്ഘാടനം 14ന് പോത്താനിക്കാട്: പുളിന്താനം ഗവ. യുപി സ്കൂളില് നിര്മിച്ച പുതിയ മന്ദിരത്തിന്റെ ഉദ്ഘാടനം 14ന് ഉച്ചകഴിഞ്ഞ് മൂന്നിന് മുഖ്യമന്ത്രി പിണറായി വിജയന് വീഡിയോ കോണ്ഫ്രന്സ് വഴി നിര്വഹിക്കും. മന്ത്രി വി. ശിവന്കുട്ടി അധ്യക്ഷത വഹിക്കും. മന്ത്രി കെ.എന്. ബാലഗോപാല് മുഖ്യാഥിതിയായിരിക്കും. ഇതോടനുബന്ധിച്ച് സ്കൂളില് ചേരുന്ന ചടങ്ങില് മാത്യു കുഴല്നാടന് എംഎല്എ ശിലാഫലകം അനാച്ഛാദനം ചെയ്യും. പഞ്ചായത്ത് പ്രസിഡന്റ് എന്.എം. ജോസഫ് അധ്യക്ഷത വഹിക്കും. ഡീന് കുര്യാക്കോസ് എംപി മുഖ്യ പ്രഭാഷണം നടത്തും. മുന് എംഎല്എ എല്ദോ ഏബ്രഹാം, ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ്, ബ്ലോക്ക് പഞ്ചായത്ത് പ്രസിഡന്റ് പി.എ.എം. ബഷീര് തുടങ്ങിയവര് പങ്കെടുക്കും. സംസ്ഥാന സര്ക്കാരിന്റെ പൊതു വിദ്യാഭ്യാസ സംരക്ഷണ യജ്ഞത്തിന്റെ ഭാഗമായി വിദ്യാഭ്യാസ വകുപ്പിന്റെ പ്ലാന് ഫണ്ടില്നിന്ന് അനുവദിച്ച 66 ലക്ഷം ഉപയോഗിച്ചാണ് മന്ദിരം നിര്മിച്ചത്. 1948ല് എല്പി സ്കൂളായി പ്രവര്ത്തനമാരംഭിച്ച ഇവിടെ 1961 ല് യുപി സ്കൂളായി ഉയര്ത്തി. കാലപ്പഴക്കംകൊണ്ട് ബലക്ഷയം സംഭവിച്ച പ്രധാന കെട്ടിടം പൊളിച്ചു മാറ്റിയാണ് പുതിയ മന്ദിരം നിര്മിച്ചിരിക്കുന്നത്.